钦定古今图书集成/明伦汇编/氏族典/第383卷 > 李神
## 钦定古今图书集成/明伦汇编/氏族典/第383卷 > 李神

按《魏书李神传》，“神，恒农人。父洪之，秦、益二州刺史。神
早从征役，其从兄崇深所知赏。累迁宁远将军、陈留太守，封长乐县开国男，迁直阁将军，进平北将军、太
中大夫。孝昌中，行相州事。建义初，除卫将军。时葛荣
充斥，民多逃散，而神志气自若，抚劳兵民，葛荣尽锐
攻之，久不能克。事平，除车骑将军，以功进爵为公。元”
颢入洛，庄帝北巡，以神为侍中，又除殿中尚书，仍行
相州事。车驾还宫，改封安康郡开国公。永熙中薨。子
士约，袭。齐受禅，爵例降。